iL-erba' pendenti tal-bażi tal-koppla li jirrappreżentaw il- (Qawwa (Fortitudo), l-Għaqal (Prudentia), l-Għerf (Sapientia) ; B lu l-Qjies (Temperantia); u l-koppla bit-Tmien Beatitudnijiet.. Ma xogħol ta' Lazzru Pisani. San Nikola mfarraġ fil-ħabs minn Marija u Ġesu il-Bitura filbku Peress li qed issir ħidma kontinwa ta' restawr fil-knisja parrokkjali tagħna, ħassejt li tkun ħaġa tajba li fil-magażin ta' kull sena niġbor il-pittura prinċipali li nsibu fil-knisja parrokkjali tagħna u, sena wara l-oħra, nagħti xi tagħrif fil-qosor dwar l-artisti li pittruhom. Dan jgħin lis-Siġġiwin biex isiru jafu min kienu dawk l-artisti li ħallew xogħolhom fil-knisja tagħna… u, fejn nista, nagħti ritratt tagħhom ukoll. Naf ukoll li ħafna studenti ġieli jkollhom bżonn dan it-tagħrif għal xi proġett tal-iskola. S'issa ġew restawrati xogħlijiet ta' Mattia Preti, Lazzru Pisani u Francesco Zahra. Għalhekk se nibda billi nagħti xi tagħrif siewi dwar dawn l-aħħar tnejn. Twieled fil-15 ta' Diċembru 1854 f'Ħaż-Żebbuġ, bin Agostino u Giuseppa Sciortino. Sa minn meta kien żgħir wera li kien jinqala' sew fl-arti. L-ewwel lezzjonijiet tiegħu ħadhom mingħand il-Prof. Aktar tard kompla jitħarreġ u jistudja l-arti għand Carlo Ignazio Cortis. Fl-1870, meta kellu biss sittax-il sena, insibuh bħala student fl-Accademia di San Luca f'Ruma, fejn kompla jitgħallem taħt l-aqwa artisti ta' dak iż-żmien, fosthom Luigi Fontana u Domenico Bruschi. B'xorti ħażina, erba' snin wara, Pisani kellu jiġi lura Malta minħabba li ħakmitu l-malarja. Wara snin jissielet ma' din il-marda, perċ, irnexxielu joħroġ minnha. Ġaladarba kiseb lura saħħtu u konxju mill- ħiliet tiegħu, hu kompla jistudja d-disinn artistiku u industrijali. Lazzru Pisani jibqa' magħruf għax-xogħol kbir tiegħu li ħalla f'diversi knejjes. Pero l-aqwa xogħol artistiku tiegħu hu dak tas-saqaf u l-koppla tal- Bażilika tan-Nadur, Għawdex. Bejn l-1915 u l-1927, meta kien fil-quċċata tal-maturità artistika tiegħu, huwa pitter 153 biċċa xogħol. Huwa miet fil-villeġġjatura tiegħu f'San Pawl il-Baħar fil-31 tAwwissu 1932. Minħabba mewtu, inqata' ħesrem ix-xogħol li kien qed jagħmel fil- knisja tagħna, u l-pittura tkompliet mill-artist Taljan Carmine Palmieri. Lazzru Pisani hu l-artist bl-akbar ammont ta' pittura fil-knisja tagħna. Huwa pitter is-saqaf tal- kor; is-saqaf tal-kappelluni tar-Rużarju u tad-Duluri; l-erba' pendenti tal-bażi tal-koppla li jirrappreżentaw il-Qawwa (Fortitudo), l-Għaqal (Prudentia), l-Għerf (Sapientia) u l-Qjies (Temperantia); u l-koppla bit- Tmien Beatitudnijiet li fuqhom sar xogħol ta' restawr minn Agatha Grima mis-Siġġiewi matul dawn l-aħħar xhur. Hadem ukoll il-kwadru tas-Sagra Familja fuq l-artal li jinsab fuq ix-xellug tal-artal maġġur. Twieled l-Isla fil-15 ta' Diċembru 1710. Trabba f'familja li kienet taqla' l-għajxien tagħha mill-ħidma tal-arti. Missier kien scalpellino li kien jieħu kummissjonijiet biex iżejjen il-knejjes, u f'dan l-ambjent ma setax jonqos li Francesco jkun iħobb l-arti. Fil-fatt huwa sar pittur u ħafna mit-temi tal-arti Fl-1742 huwa żżewweġ lil Tereża xebba Fenech. Huma marru jgħixu l-Belt fejn kellhom tliet ulied. Fl- 1751 tilef lil martu. Huwa miet fid-19 t'Awwissu 1773. Flimkien ma' missieru u mal-perit u skultur Senglean Claudio Durante u nies oħra b'ħila fis-sengħa, Francesco żejjen ħafna knejjes bil-pittura u bix- xogħol tiegħu fl-irħam u l-ġebla. Huwa kienet meqjus bħala l-aqwa esponent tal-istil Barokk Naplitan u saħansitra għadda lill-imgħallem tiegħu Ġannikol Buhagiar. Mil-lat artistiku u tekniku, ix-xogħol ta' Zahra huwa ta' livell għoli. Huwa għamel xogħlijiet lil individwi li kienu jqabbduh ipittrilhom. F'Għawdex insibu l-pittura tiegħu fil-Katidral tar-Rabat u fix- Xagħra. Fost il-pittura tiegħu f'Malta nsibu diversi kwadri fil-Bażilika tal-Isla, fosthom It-Tħabbira tal- Anġlu Gabrijel lil Marija, il-Preżentazzjoni ta' Ġest fit-tempju, u Marija mtellgħa s-sema. Il-pittura tiegħu nistgħu ngawduha f'diversi knejjes Maltin fosthom fil-Belt, il-Furjana, Bormla, l-Imdina, ir-Rabat, Haż- Żebbuġ, Birkirkara, in-Naxxar, Haż-Żabbar kif ukoll fil-knisja tagħna fis-Siġġiewi. Fil-fatt Zahra ħallielna l-pittura taż-żewġ lunetti fil-ġnub tal-kor. Wieħed minnhom, li juri lil San Nikola mfarraġ fil-ħabs minn Marija u Ġesu, li sar fl-1758, qed jiġi restawrat mill- kumpanija ReCoop. L-ieħor, li juri lil San Nikola jwettaq miraklu fil-Konċilju ta' Niċea, se jiġi restawrat aktar 'il quddiem. GRAZZI lil kull min qed jgħin biex isir ir-restawr fil-knisja tagħna.